রাজ্য সরকারি কর্মচারিদের জন্য সুখবর। এবার দুর্গাপুজোর পঞ্চমী থেকেই ছুটিতে চলে যাবেন রাজ্য সরকারি কর্মীরা। প্রতিবার রাজ্য সরকারি কর্মীরা ষষ্ঠী থেকে ছুটি উপভোগের সুযোগ পান। কিন্তু এবার তা আরও একদিন বাড়ানো হয়েছে। শুক্রবার নবান্ন থেকে এই মর্মে বিজ্ঞপ্তিও প্রকাশ করা হয়েছে। ফলে পুজোর ছুটি এবার একদিন বেশি পাচ্ছেন সরকারি কর্মচারিরা। ফলে চতুর্থীর দিন অর্থাৎ বুধবার অফিস করে তারপর ছুটিতে চলে যাচ্ছেন তাঁরা। সরকারি এই সিদ্ধান্তে বেজায় খুশি সকলে। পুজোয় যাঁরা বেড়াতে যাওয়ার পরিকল্পনা করে রেখেছেন, তাঁরা কলকাতা ছাড়ার আগে আরও একদিন অতিরিক্ত গোছগাছের সুযোগ পাচ্ছেন। অন্যদিকে যাঁরা কলকাতায় থেকেই দুর্গাপুজো উপভোগ করতে চান, তাঁরা পঞ্চমী থেকেই চুটিয়ে পুজো উপভোগের সুযোগ পাচ্ছেন।